Author: Mariana Georgieva

П Р О Т О К О Л   № 13
от заседанието на Комисия ”Съдебна администрация” 
към Съдийската колегия на Висшия съдебен съвет,
проведено на 05.11.2018 г.

Днес, 05.11.2018 г.  /понеделник/ от 09.00 часа се проведе заседание на Комисия “Съдебна администрация” към Съдийската колегия на Висшия съдебен съвет, в състав: 

ПРЕДСЕДАТЕЛ:  Боряна Димитрова

ЧЛЕНОВЕ:	Боян Новански – зам. председател
			Боян Магдалинчев 
				Стефан Гроздев 
				Севдалин Мавров

На заседанието присъстват: експертния сътрудник на комисията Елеонора Савова – н-к отдел „Съдебни кадри” и техническия сътрудник Мариана Георгиева.

Д Н Е В Е Н   Р Е Д:
1. ОТНОСНО: Искане с вх. № ВСС-7910/22.06.2018 г. от председателя на Върховен административен съд за увеличаване на щатната численост  на съда с 2 /две/ щ.бр. за длъжност „лице по защита на личните данни“ и по 1 /една/ щ.бр. за длъжност  „лице по защита на личните данни“ във всички Административни съдилища в страната. /съгласно Раздел 4  от Регламент (EC) 2016/679 на Европейския парламент и на Съвета от 27.04.2016 г. относно защитата на физическите лица във връзка с обработването на лични данни/.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

1.1. ОТХВЪРЛЯ искането за разкриване на 2 /две/ щ.бр. за длъжност „лице по защита на личните данни“ във Върховен административен съд и по 1 /една/ щ.бр. за длъжност  „лице по защита на личните данни" във всички Административни съдилища в страната.
МОТИВИ: Общият регламент относно защита на данните (ОРЗД) предвижда специфичен правен режим за съдилищата, който се характеризира с двойственост в качеството им на администратори на лични данни. От една страна те обработват лични данни при изпълнение на правораздавателната им дейност, а от друга при изпълнение на административната им дейност (например във връзка с трудово-правните отношения, финансово-счетоводната дейност на органа и др.). В тази връзка следва да се има предвид, че надзорът по прилагане на правилата за обработване на лични данни от съдилищата, в качеството им  на администратори, извън правораздавателните им функции, ще се осъществява от Комисията  за защита на личните данни. А по отношение на качеството на съдилищата като администратори, но при осъществяване на правораздавателната им дейност, в законопроекта на ЗИД на Закона за защита на личните данни е предвидено надзорните и контролните функции да се осъществяват от Инспектората на Висшия съдебен съвет.
ОРЗД въвежда фигурата на длъжностно лице по защита на данните. Случаите, в които администраторите са задължени да определят такова лице са изчерпателно изброени в чл. 37 от ОРЗД. Един от тях е когато, обработването на лични данни се извършва от публичен орган или структура, освен когато става въпрос за съдилищата при изпълнение на съдебните им функции. Това изключение е направено, за да се гарантира независимостта на съдебната власт при изпълнение на нейните функции. Именно заради това ОРЗД допуска надзорът на дейностите по обработване от органите на съдебната власт да се възложи на специални органи в системата на съдебната власт, какъвто е Инспектората към ВСС.
Обработването на данните от органите в качеството на работодател, например се извършва в изпълнение на нормативни задължения към администраторите, поради което от субектите на данни не се иска предоставянето на съгласие относно това дали и как ще бъдат обработени техните данни. С оглед допълнителна защита на субектите на данни органите могат, след извършване на съответната преценка, да определят длъжностно лице по защита на личните данни /при условия на съвместяване на функции/.

2. ОТНОСНО: Искане с вх. № ВСС-8117/27.06.2018 г. от председателя на Районен съд-Стара Загора за увеличаване на щатната численост  на съда с 1 /една/ щ.бр. за длъжност "съдебен архивар"; 1 /една/ щ.бр. за длъжност "призовкар"; 2 /две/ щ.бр. за длъжност "съдебен секретар" и 1 /една/ щ.бр. за длъжност "шофьор".
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
2.1. ОТЛАГА произнасянето по т. 2 след утвърждаване на нови структури и брой администрация за съдилищата в Апелативен район – Пловдив.

3. ОТНОСНО: Искане с вх. № ВСС-8166/28.06.2018 г. от председателя на Окръжен съд-Пазарджик за увеличаване на щатната численост  на съда с 2 /две/ щ.бр. за длъжност "съдебен секретар".
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
3.1. ОТЛАГА произнасянето по т. 3 след утвърждаване на нови структури и брой администрация за съдилищата в Апелативен район – Пловдив.

4. ОТНОСНО: Писмо с вх. № ВСС-8727/09.07.2018 г. от Експерт-развитие във Върховния kасационен съд относно становище по повод несъответствията на последните промени в Класификатора на длъжностите в администрацията на съдилищата и специфичните длъжности в  раздел V - Учебни бази.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
4.1. ИЗПРАЩА становището от Върховния касационен съд, на Работната група за изменение на Правилника за администрацията в съдилищата, Класификатора на длъжностите в администрацията на съдилищата, и Правилата за прилагането му, по компетентност.

5. ОТНОСНО: Искане с вх. № ВСС-9211/19.07.2018 г. от председателя на Районен съд-Русе за трансформиране на заета щатна бройка за длъжност "съдебен деловодител" в щатна бройка за длъжност "съдебен секретар" /и към момента служителя изпълнява задължения като "съдебен секретар"/; Искане с вх. № ВСС-9211/20.08.2018  г. от председателя на Районен съд- Русе, (с което е подновено искане с вх. № 5575/17.05.2018 г.- вкл. в предходния дневен ред на КСА под т. 9) за увеличаване на щата с 1 /една/ щ.бр.за длъжност "съд.секретар"/.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

5.1. НЕ ВЪЗРАЗЯВА председателят на Районен съд – Русе да извърши трансформация на 1 /една/  заета щ.бр. за длъжност „съдебен деловодител“ в 1 /една/ щ.бр. за длъжност „съдебен секретар“, в рамките на утвърдения бюджет на съда.
5.2. ОТХВЪРЛЯ искането за разкриване на 1 /една/ щ.бр. за длъжност „съдебен секретар“ в Районен съд – Русе.
МОТИВИ: РС-Русе е на 44-то място по натовареност за първо полугодие на 2018 г. – малко над средното съотношение дела за разглеждане. Липсва финансова обезпеченост. Подобни искания ще бъдат разглеждани отново през 2019 г.

6. ОТНОСНО: Писмо с вх. № ВСС-7652/19.07.2018 г. от директора на Националния институт на правосъдието по повод взето решение на Пленума на ВСС по протокол № 20/12.07.2018 г. за изменение Класификатора на длъжностите в администрацията на ВСС, НИП и ИВСС, в частта на НИП.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
6.1. ИЗПРАЩА становището на директора на НИП по повод изменение на Класификатора на длъжностите в администрацията на ВСС, НИП и ИВСС, в частта на НИП, на Работната група, по компетентност.

7. ОТНОСНО: Становище  с вх. № ВСС-7652/20.07.2018 г. от председателя на Районен съд-Айтос относно крайно необходими бъдещи изменения в  Класификатора на длъжностите в администрацията на съдилищата.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

7.1. ИЗПРАЩА становището на председателя на Районен съд - Айтос по повод изменение на Класификатора на длъжностите в администрацията на съдилищата, на Работната група, по компетентност.

8. ОТНОСНО: Запитване  с вх. № ВСС-9470/20.07.2018 г. от председателя на Районен съд-Бургас относно ползване на отпуск от служители с трайно намалена работоспособност 50 и над 50 на сто по чл. 319 от Кодекса на труда.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
8.1. ИЗПРАЩА запитването от председателя на Районен съд – Бургас на дирекция „Бюджет и финанси“, за становище.

9. ОТНОСНО: Искане с вх. № ВСС-9682/25.07.2018 г. от председателя на Районен съд - Дупница за трансформиране на заета щатна бройка за длъжност "главен счетоводител" в длъжност "счетоводител" и да бъде преназначен служителя заемащ длъжността "главен счетоводител" към момента на трансформираната длъжност.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:

9.1. НЕ ВЪЗРАЗЯВА председателят на Районен съд – Дупница да извърши трансформация на 1 /една/ заета щ.бр. за длъжност "главен счетоводител" в длъжност "счетоводител", в рамките на утвърдения бюджет на съда.

10. ОТНОСНО: Молба с вх. № ВСС-290/08.08.2018 г. от служители в Софийски градски съд. /Извлечение  от протокол № 2/24.01.2018 г. на КСА-СК, с което има решение по приложената жалба относно актуализиране на трудови възнаграждения/. /Изпратени са и копия от Заповед на СГС и докладни от  съдебния администратор на СГС за предсрочно заличаване на наложеното наказание на служителките, след телефонен разговор с мен/.
КОМИСИЯ “СЪДЕБНА АДМИНИСТРАЦИЯ” към
СЪДИЙСКАТА КОЛЕГИЯ НА ВИСШИЯ СЪДЕБЕН СЪВЕТ
Р Е Ш И:
	10.1. Молбата с вх. № ВСС-290/08.08.2018 г. от служители в Софийски градски съд не е от компетентността на Висшия съдебен съвет.

ПРЕДСЕДАТЕЛ 
НА КОМИСИЯТА:      	     /п/
		   БОРЯНА ДИМИТРОВА

ЧЛЕНОВЕ:

Боян Новански ……/п/………….

					Боян Магдалинчев …/п/……...

						Стефан Гроздев ……/п/………

						Севдалин Мавров…/п/……….